16 iyun kuni Samarqand viloyati Qo‘shrabot tumanining Qo‘rolos qishlog‘ida yashovchi M.A.ning uyida yong‘in sodir bo‘lgani haqda Samarqand viloyat favqulodda vaziyatlar boshqarmasi YoXB tuman dispetcherlik xizmatiga xabar bergan. Foto: Samarqand viloyati YoXB Soat 19:30da to‘rtta yong‘in o‘chirish ekipaji voqea joyiga yetib borgan, soat 21:02da yong‘in bartaraf etilgan. Bu haqda viloyat YoXB Kun.uz’ga xabar bermoqda. Foto: Samarqand viloyati YoXB YoXB rasmiy ma’lumotiga ko‘ra, yong‘inning kelib chiqish taxminiy sababi sifatida M.A. mast holda sigaret chekib uxlab qolgani aytilmoqda. Yong‘inni bartaraf etish chog‘ida M.A.ning jasadi topilgan. Foto: Samarqand viloyati YoXB Shuningdek mazkur yong‘in oqibati uy-joyning 100 kvadrat metr mahalliy uslubdagi shifti (uy devori xom g‘ishtdan), uy jihozlari va tunukali tom qismi yongan. 60 kvadrat metr maydon yong‘indan saqlab qolingan.